31989D0189
L 071/41
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕШЕНИЕ НА СЪВЕТА
от 20 февруари 1989 година
за сключване на Споразумение между Европейската икономическа общност и Канада относно търговията с алкохолни напитки
(89/189/ЕИО)
СЪВЕТЪТ НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската икономическа общност, и по-специално член 113 от него,
като взе предвид предложението на Комисията,
като има предвид, че на 17 декември 1988 г. Канада и Общността, в светлината на констатациите и заключенията от срещата на ГАТТ относно вноса, разпространението и продажбата на алкохолни напитки от канадски провинциални търговски агенции, постигнаха договореност под формата на споразумение;
като има предвид, че посоченото споразумение следва да бъде одобрено,
РЕШИ СЛЕДНОТО:
Член 1
Споразумението между Европейската икономическа общност и Канада относно търговията с алкохолни напитки и размяната на писма към него се одобряват от името на Общността.
Текстът на инструментите, посочени в предходната алинея, е приложен към настоящото решение.
Член 2
Председателят на Съвета е упълномощен да определи лицето, оправомощено да подпише споразумението, с което се поемат задължения от името на Общността.
Съставено в Брюксел на 20 февруари 1989 година.